Kinnitatud Puhja LA direktori kk. nr. 1-4/12-03.07.18, uuendatud dir. kk nr. 5 08.09.2020.a. Kooskõlastatud ped. nõukoguga, hoolekoguga. Uuendatud dir. kk nr. 8-06.09.2021a. Uuendatud ja kinnitatud dir. kk. nr. 20.03.2024.a.

**Puhja Lasteaed Pääsusilm**

**KODUKORD**

**1. peatükk**

**ÜLDSÄTTED**

**§ 1. Eesmärk ja üldsätted**

(1) Puhja Lasteaed Pääsusilm kodukorra eesmärk on lasteaia ja lapse pere vahelise koostöö edendamine, turvalise mängu- ja õpikeskkonna tagamine ning lapsevanemate informeerimine lasteaia töökorraldusest.

(2) Puhja Lasteaed Pääsusilm (edaspidi lasteaed) kodukorra koostab ja kinnitab asutuse direktor hoolekogu nõusolekul. Kodukord on täitmiseks lastevanematele, lasteaia töötajatele jakõigile teistele isikutele, kes viibivad lasteaia territooriumil.

(3) Puhja Lasteaed Pääsusilm kodukorra aluseks on järgmised õigusaktid: Eesti Vabariigi haridusseadus, koolieelse lasteasutuse seadus, koolieelse lasteasutuse riiklik õppekava, sotsiaalhoolekande seadus, Eesti Vabariigi lastekaitse seadus, tervisekaitsenõuded koolieelse lasteasutuse maa-alale, hoonetele, ruumidele, sisustusele, sisekliimale ja korrashoiule ning tervisekaitsenõuded koolieelses lasteasutuses tervise edendamisele ja päevakavale.

(4) Puhja  Lasteaed Pääsusilm kodukord toetub järgmistele Elva vallavalitsuse ja lasteaia poolt välja antud dokumentidele ja korraldustele: Puhja Lasteaed Pääsusilm põhimäärus, Puhja Lasteaed Pääsusilm õppekava, Puhja Lasteaed Pääsusilm arengukava, Puhja Lasteaed Pääsusilm päevakava, Puhja Lasteaed Pääsusilm töökorralduse reeglid,  Puhja Lasteaed Pääsusilm riskianalüüs.

(5) Kodukord on avalikustatud lasteaia kodulehel puhja.lasteaed.elva.ee ja on lasteaias paberkandjal tutvumiseks kättesaadav kõikides rühmades vastavates kaustades ja õpetajate toas.

(6) Eriolukorra ajal võib direktor koostöös lasteaiapidaja ja Terviseameti nõuetega kooskõlas kehtestada vajalikud juhised laste ja töötajate tervise kaitseks.

**§ 2. Tööaeg**

(1) Lasteaed on avatud tööpäeviti kell 7.00 kuni 18.00, sõimerühm kell 7.00-17.00.

(2) Lasteaed on suletud riiklikel pühadel ja suvel töötajate kollektiivpuhkuse ajal.

(3) Suvekuudel on lasteaia töö korraldatud, arvestades laste arvu, töötajate puhkusi ja majas teostatavaid remonttöid.

Vastavalt valla ja lasteaia hoolekogu loale, on juulikuus kollektiivpuhkus. Valla korraldusel töötavad teatud aastatel valverühmad.

(4) Lasteaia lahtiolekuaeg on lühendatud kolme tunni võrra uusaastale, Eesti Vabariigi aastapäevale, võidupühale ja jõululaupäevale eelneval tööpäeval.

(5) Lasteaed võib olla suletud eriolukordadel (elektrikatkestus, veeavarii  või personali õppepäev jm). Teistel juhtudel lühendatakse lasteaia tööpäeva hoolekogu ettepanekul ja Elva Vallavalitsuse loal ning sellest teavitatakse lapsevanemaid ette mõistliku aja jooksul.

**§ 3. Laste lasteaeda vastuvõtmine**

1. Lasteaeda laste vastuvõtmine ja sealt välja arvamine toimub vastavalt Elva Vallavalitsuse kehtestatud Laste koolieelsesse lasteasutusse vastuvõtu ja väljaarvamise korrale Elva vallas.
2. Lasteaia koha taotlemine ja välja arvamine käib haridusteenuste haldamise süsteemi Arno kaudu.

**2. peatükk**

**LASTEAIATASU**

**§ 4. Lasteaiatasu**

Lasteaiatasu koosneb lapsevanema poolt kaetava osa määrast (edaspidi osalustasu)

  (1) Osalustasu maksmise kohustus algab lapse lasteasutuse nimekirja arvamise kuust ja lõpeb lapse lasteasutuse nimekirjast väljaarvamise kuuga. Lapse eest, kes alustab lasteasutuses koha kasutamist alates 15. kuupäevast (k.a 15. kuupäev) või lõpetab lasteasutuses koha kasutamise enne 15. kuupäeva, makstakse nende kuude eest 50% osalustasu määrast.

  (2) Osalustasu maksmise periood on üksteist kuud aastas, välja arvatud käesoleva paragrahvi lõikes 4 sätestatud juhul.  
[[RT IV, 11.02.2023, 4](https://www.riigiteataja.ee/akt/411022023004) - jõust. 14.02.2023]

  (3) Osalustasu makstakse igakuiselt Elva Vallavalitsuse (edaspidi vallavalitsus) poolt koostatud arve alusel selles märgitud tähtajaks.

  (4) Lasteasutuse ametliku suvepuhkuse perioodil osalustasu tasumise kohustust ei ole. Kui vanem soovib ametliku suvepuhkuse perioodil kasutada kohta lasteasutuses, tuleb vanemal esitada vastav avaldus e-keskkonnas Spoku või paberkandjal vallavalitsuse määratud tähtajaks. Vanem, kes on teavitanud vallavalitsust soovist oma last lasteasutuse ametliku suvepuhkuse perioodil hoida lasteasutuses, on kohustatud tasuma osalustasu. Osalustasu tasumise kohustus säilib ka juhul, kui laps lasteasutuses ei viibi. Ametlik suvepuhkuste periood kehtestatakse igal kalendriaastal vallavalitsuse korraldusega.  
[[RT IV, 11.02.2023, 4](https://www.riigiteataja.ee/akt/411022023004) - jõust. 14.02.2023]

(5) Lastevanemate poolt kaetava osa määr ühe lapse kohta kuus on alates 01.03.2024.a. 45€ kuus ja edaspidi on seotud lapsevanema poolt kaetav osa määr riigis kehtestatud alampalgaga.

**Endiselt kehtib kohatasu vabastus teisele ja enamale samaaegselt lasteaias käivale ühe pere lapsele.**

**§ 5****Osalustasu maksmisest vabastamine**

  (1) Vanem võib taotleda pere teise ja enama lapse osalustasu maksmisest vabastamist (edaspidi soodustus) juhul kui:  
  1) pere kaks või enam last käivad üheaegselt Elva valla lasteasutuses valla poolt pakutaval kohal;  
  2) soodustust taotlev vanem ja tema punktis 1 nimetatud lapsed elavad Eesti rahvastikuregistri andmetel Elva vallas ühel aadressil;  
  3) soodustust taotleval vanemal puuduvad vallavalitsuse ees maksete võlgnevused.

  (2) Soodustuse saamiseks esitab vanem taotluse vallavalitsusele e-keskkonnas Spoku või paberkandjal. Taotlust on vanemal õigus esitada 1 kalendrikuu ette alates lasteasutuses koha kasutamise algusajast.  
[[RT IV, 11.02.2023, 4](https://www.riigiteataja.ee/akt/411022023004) - jõust. 14.02.2023]

  (3) Soodustus määratakse vanuselises järjekorras alates pere vanimast lapsest.

**§ 6.****Taotluse menetlemine ja soodustuse andmine**

  (1) Taotlused vaatab läbi vallavalitsuse haridusspetsialist (edaspidi haridusspetsialist), kes kontrollib soodustuse kohaldamise aluseks olevaid asjaolusid ning teeb otsuse soodustuse andmise või andmisest keeldumise kohta. Haridusspetsialistil on õigus otsuse tegemiseks küsida taotlejalt täiendavaid andmeid ja selgitusi.

  (2) Taotlused vaadatakse läbi hiljemalt 20 tööpäeva jooksul pärast taotluse esitamist.

  (3) Soodustuse andmise periood on kaksteist kuud aastas.

  (4) Soodustus hakkab kehtima taotluse esitamise kuule järgnevast kuust ja lõpeb soodustuse andmise aluseks olnud asjaolude muutumisele järgnevast kuust.

  (5) Erijuhtumid ja vaidlused lahendab haridus- ja kultuuriosakond.  
[[RT IV, 11.02.2023, 4](https://www.riigiteataja.ee/akt/411022023004) - jõust. 14.02.2023]

**§ 7.****Osalustasu maksmisest vabastamise keeldumise alused**

  Soodustuse andmisest keeldutakse kui:  
  1) taotleja ei vasta käesoleva määruse § 4 lg 1 sätestatud tingimustele;  
  2) taotleja on taotlemisel esitanud teadlikult valeandmeid, mis mõjutavad soodustuse andmise otsustamist.

**§ 8. Toidukulu**

(1) Toidukulu päevamaksumuse otsustab hoolekogu ja kehtestab Puhja Lasteaed Pääsusilm direktor käskkirjaga.

(2) Toidukulu tegelik päevamaksumus on 5.50 eurot, sellest lapsevanema osa on 2.50 €.  
 (Puhja Lasteaed Pääsusilm direktori käskkiri nr 1-4/19 24.08.2023).

**§ 9. Lasteaia toidukulu arvestamine**

(1) Toidukulu arvestatakse möödunud kuu eest. Arved koostab Elva vallavalitsuse finantsosakond.

(2) Lapsevanem teatab lapse puuduma jäämisest hiljemalt kell 15.00, siis arvestatakse laps toiduarvelt maha alates järgmisest päevast.

(3) Kui lapsevanem ei teata lapse puuduma jäämisest, on laps kolm esimest päeva toiduarvel ja ümberarvestus tehakse alates neljandast päevast.

(4) Laps võetakse uuesti toiduarvele siis, kui lapsevanem on sellest teatanud eelmisel tööpäeval hiljemalt kell 15.00.

**§ 10. Lasteaiatasu**

(1) Lasteaiatasu arve esitatakse elektrooniliselt lapsevanema e-posti aadressile, hiljemalt iga kuu 10. kuupäevaks.

(2) Lasteaiatasu on võimalik maksta panga kaudu Elva Vallavalitsuse arvele, maksekorraldusele tuleb märkida arve number.

(3) Lapsevanemal on võimalik taotleda Elva Vallavalitsuselt toetust toiduraha

hüvitamiseks õppe- ja kasvatustegevuse perioodil.

**3. peatükk**

**LAPSE LASTEAEDA TULEMINE JA KOJU MINEMINE**

**§ 11. Lapse esmakordne lasteaeda tulemine**

(1) Enne lapse esmakordset lasteaeda tulekut lepivad rühma õpetajad ja pere kokku

tutvumisvestluse aja lasteaias.

(2) Lapse esmakordsel lasteaeda tulekul luuakse lapsevanemale konto  Eesti Lasteaedade Internetipõhises Infosüsteemis (edaspidi ELIIS) lapsevanema taotluse alusel,  et tagada info kättesaamine.

(3) Lapse esmakordsel lasteaeda tulekul planeerib lapsevanem aega lapse harjutamiseks

laste kollektiiviga. Sõltuvalt lapse iseloomust ja käitumisest on harjumisaeg erinev, kuid sõimerühma ja noorema rühma lapsel mitte lühem kui 1 nädal.

(4) Lapse esmakordsel lasteaeda tulekul on vajalik lapsevanemal rühma õpetajaidkoheselt teavitada lapse tervislikest eripäradest, toitumisega seonduvast (toiduallergia, astma, diabeet jms), käitumise ja harjumustega seotud tähelepanekutest või soovidest.

(5) Lapse sõimerühma tulles on soovituslik, et laps oskaks iseseisvalt süüa ja käia potil ning mähkmeid kasutatakse üksnes vajadusel.

**§ 12. Info jagamine**

(1)Esimesel lasteaeda tuleku aasta algul, annab lapsevanem rühma õpetajatele elukoha täpse aadressi, kontakttelefonide numbrid ning e-posti aadressi ning lapsevanem vastutab andmete õigsuse ja muutuse eest.

(2) Kontakttelefoni numbri muutusest teavitab lapsevanem rühma õpetajaid koheselt.

(3) Lasteaia infot jagatakse ELIIS keskkonnas.

**§ 13. Lapse lasteaeda tulemine ja koju minemine**

(1) Lapsevanemal on võimalus tuua laps lasteaeda ja viia lasteaiast ära talle sobival kellaajal,

arvestades rühma päevakava.

(2) Lapse ootamatust tulekust või mittetulemisest (haigus või muud põhjused) teatab lapsevanem hiljemalt sama päeva kell 9.00 rühma õpetajale kas ELIIS-i keskkonnas või rühma telefonile.

(3) Laps tuleb lasteaeda ja läheb lasteaiast ära koos täiskasvanud saatjaga, kes hommikul

annab lapse isiklikult üle rühma õpetajale ja õhtul lahkub, võttes eelnevalt õpetajaga kontakti. Last ei tohi lasteaia territooriumilt ära viia õpetajaga kontakti võtmata. Bussiringiga saabuvad lapsed annab rühma üle bussiringi saatja.

(4) Õpetaja ei anna last kojuminekuks üle alaealisele, võõrale või joobes isikule.

Lapsele järgi tulnud joobes isikust teavitatakse lasteaia direktorit, piirkonna lastekaitsetöötajat või vajadusel valla konstaablit ja ka teist lapsevanemat. Rühma õpetajad, õpetaja abi, annab lapse üle teisele, perega seotud isikule (kes ei ole lapsevanem)juhul, kui lapsevanem on lasteaeda sellest eelnevalt informeerinud.

(5) Õpetaja annab lapse kooliealisele õele, vennale üle vaid lapsevanema vastava kirjaliku avalduse põhjal, mis on esitatud rühma õpetajatele ja direktorile. Sama reegel kehtib ka bussiringi lastele.

(6) Vanema rühma laps (koolieelik) võib iseseisvalt lasteaeda tulla või sealt lahkuda

lapsevanema vastutusel ja kirjaliku avalduse põhjal, kuhu on märgitud lasteaeda tuleku või lasteaiast lahkumise kellaaeg ja esitab selle rühma õpetajatele ja direktorile.

(7) Lapsevanem peab arvestama, et ta jõuab lapsele järgi, lapse riietatud ja koos lapsega

lasteaiast lahkuda hiljemalt kella 18.00-ks.

(8) Eriolukordades, kui lapsevanem ei jõua lapsele järele õigeaegselt, on tal kohustus

teatada sellest koheselt rühma õpetajale. Kui lapsele, pole kella 18.00-ks järele tuldud, võtab õpetaja ühendust lapsevanemaga, et selgitada põhjus ning vastust saamata teatab rühma õpetaja lasteaia direktorile, piirkonna lastekaitsetöötajale või politseile.

(9) Soovitav on, et vanema rühma laps käiks lasteaias pidevalt kohal. See loob eelduse, et

laps omandab teadmised ja oskused vastavalt lasteaia õppekavale ning saavutab eeldatava koolivalmiduse.

(10) Lapsevanem ei saada õpetajale teateid lapse kaudu, vaid kasutab selleks rühma telefoni või ELIIS-i.

(11) Üleriigilise viiruste leviku ajal on lasteaial õigus kehtestada kord, kus lapsi antakse üle rühma uksel (rõdul), välja arvatud sõimerühmad, kus on lubatud laste üleandmiseks-vastuvõtmiseks vanemaid garderoobi mitte rohkem kui kahekaupa, maske kandes. Kõigil lapsevanematel on lubatud siseneda rühma garderoobi mitte rohkem kui kahekaupa, kandes maske, et korrastada lapse kappi.

**§ 14. Laste bussiring**

1. Käesolev paragrahv reguleerib Elva Vallavalitsuse korraldatud Ulila alevikus ja Rämsi külas ning sealses lähiümbruses elavate laste, kes on vähemalt 3-aastased ja saavad õppeaasta jooksul 4-aastaseks, vedu lasteaeda ja tagasi kokkulepitud liinil (edaspidi bussiring).
2. Bussiring töötab vallavalitsuse kehtestatud aegadel (üldjuhul 1. septembrist kuni 31. maini).
3. Bussiringi teenuse kasutamiseks õppeaastal esitab lapsevanem või eestkostja (edaspidi vanem) vormikohase kirjaliku avalduse lasteaia direktorile.
4. Bussiringi teenust võib taotleda ja kasutada, kui vähemalt ühe vanema ja lapse rahvastikuregistri järgne elukoht on Elva vald.
5. Lasteaia direktor hindab avalduse alusel bussiringi teenuse kasutamise vajadust ja teeb vastava otsuse ning teavitab sellest vanemaid. Otsus tehakse iga õppeaasta kohta eraldi.
6. Avalduse rahuldamise korral esitab vanem allkirjastatud vormikohase volituse (edaspidi volitus) bussiringi teenuse kasutamise kohta lasteaia direktorile.
7. Bussiringil on kaasas lasteaia esindajana bussisaatja (edaspidi bussisaatja).
8. Lapse üleandmine bussiringil toimub:
9. hommikul annab vanem või tema kirjaliku volituse alusel muu täisealine isik lapse üle bussisaatjale
10. lasteaeda saabudes annab bussisaatja hommikul lapse üle rühma õpetajale/õpetaja abile. Õhtul võtab bussisaatja lapse vastu rühma õpetajalt/õpetajaabilt;
11. õhtul võtab vanem või tema poolt kirjaliku volituse alusel muu täisealine isik lapse vastu bussisaatjalt kokkulepitud peatuses.
12. Juhul kui vanem ei ole täitnud käesoleva paragrahvi lõike 8 punkti 1 nõuet ja on jätnud lapse järelevalveta bussipeatusse, võtab bussisaatja lapse bussipeatusest bussi peale, kuid ta on kohustatud järelevalveta jäetud lapsest teatama lasteaeda jõudes lasteaia direktorile või tema asendajale;
13. Juhul kui vanem ei ole täitnud käesoleva paragrahvi lõike 8 punktis 3 sätestatud nõuet võtta laps peatuses vastu, viib bussisaatja lapse bussiringi lõppedes lasteaeda tagasi ja annab üle rühma õpetajale/abiõpetajale.
14. Bussisaatjal peavad olema bussiringi kestel kaasas lapse ja vanema andmed.
15. Bussiringi väljumisajad teatatakse enne iga uue õppeaasta algust lapsevanematele ELIIS kaudu.
16. Bussiringi teenus lõpetatakse tähtaja saabudes või lapsevanema soovil  lasteaia direktorile esitatud kirjaliku avalduse põhjal.
17. Direktor võib lõpetada bussiringi teenuse kasutamise, kui vanem ei ole täitnud käesoleva paragrahvi nõudeid.
18. Bussiringi teenust kasutavate laste vanematel on kohustus külastada lasteaeda ja võtta külastuse käigus õpetajaga kontakti vähemalt 1 kord nädalas.

**4.peatükk**

**RIIETUMINE**

**§ 15. Lapse riietus**

1. Laps tuleb lasteaeda puhaste ja tervete riietega ning korrastatud välimusega, sh on korrastatud lapse juuksed. Tüdrukutel, kellel on pikad juuksed, peavad olema need patsis või soengusse seatud.
2. Lapse riided ja jalanõud peavad vastama kasvule ja ilmastikule.
3. Lapse riided ja jalanõud peavad olema tähistatud lapse nimega. Riietel ei tohi olla pikki nööre jm ohtlikke detaile.
4. Vajalikud on:

1) vahetusjalanõud: soovitavalt sandaalid või lahtised kingad, mille jalgapanekuga ja äravõtmisega laps ise hakkama saab. Soovitav on lapsel kanda libisemiskindla tallaga jalanõusid;

2) magamisriided: pidžaama või öösärk;

3) võimlemisriided saalis toimuvateks liikumistegevusteks eraldi riidest koti sees. Võimlemisriideid tuleb pesta ja korrastada.

4) jalanõud, mis sobivad sügisel ja kevadel liikumistundideks õues;

5) eraldi õueriided, mis ei sega lapse vaba tegevust ja mängu erinevatel aastaaegadel ja

ilmastikuoludes;

6) vahetuspesu, -sokid, -kindad;

7) sõimerühma lapsele vahetusriided nii toas kui õues olemiseks, vajadusel mähkmed kasutamiseks lõunaune ajal;

8) juuksehari või kamm ja vajadusel juukseklambrid või patsikummid;

9) suveperioodil on päikesekaitseks vajalik õhuke müts või rätik.

**5. peatükk**

**TOITLUSTAMINE**

**§ 16. Toidukorrad**

(1) Lasteaias on 3 toidukorda:

1) hommikusöök kell 8.30;

2) lõunasöök sõimerühmal kell 12.15, aiarühmadel kell 12.30;

3) õhtuoode sõimes kell 15.30, aiarühmas kell 15.30-16.00.

(2) Lapse toitumise eripäradest, toitumisharjumustest või arsti poolt diagnoositud allergiast tuleb teavitada rühma õpetajaid.

**§ 17. Menüü**

Nädala menüü on iga rühma infostendil ja kättesaadav Elva Teenuste kodulehel**.**

**§ 18. Maiustused**

Keelatud on lapsele kaasa anda närimiskummi ja maiustusi, mida ei jagu kõigile lastele.

**6. peatükk**

**LAPSE TERVISE, HEAOLU JA ARENGU TOETAMINE**

**§ 19. Lapse tervislik seisund**

(1) Lapsevanem informeerib lasteaia direktorit kirjalikult lapse terviseseisundist tulenevatest

eritingimustest, mille alusel personal võimaluse korral kohandab päevakava, kasvukeskkonda ning õppe- ja kasvatustegevuse korraldust.

(2) Lasteaia töötajad kujundavad erivajadustega lastele koostöös lasteaia pidajaga laste

arengut soodustava ja võimalustele vastava keskkonna.

(3) Lapsevanem ei tohi tuua haigustunnustega last (palavik, nohu, köha, silmapõletik, kõhulahtisus jms) lasteaeda.

(4) Kui laps on lasteaiast koju saadetud ilmsete haigustunnustega, siis peab ta olema kodus jälgimisel kuni haigustunnuseid rohkem ei esine.

(5) Päeva jooksul haigestunud lapsest teavitatakse vanemat telefoni teel. Haigestunud laps tuleb lapsevanemal viia esimesel võimalusel koju.

**§ 20. Lapse haigestumine**

(1) Lapse terviserikke või õnnetusjuhtumi korral lasteaias antakse talle esmaabi, teatatakse vanemale ja vajaduselkutsutakse kiirabi tel nr 112. Õnnetusjuhtumi korral koostatakse vigastuste raport.

(2) Lapse haigestumisel nakkushaigusesse tuleb lapsevanemal esimesel võimalusel teavitada sellest lasteaeda.

**7. peatükk**

**MÄNGUASJAD JA LASTE SÜNNIPÄEVAD**

**§ 21. Mänguasjad**

(1) Lasteaeda võib kodust kaasa tuua puhtaid mänguasju või raamatuid rühma õpetaja

teadmisel ja kokkuleppel.

(2) Soovitav on mitte kaasa tuua kalleid, kergesti purunevaid, ohtlikke ja väga väikesi

mänguasju.

(3) Keelatud on kaasa tuua militaarseid mänguasju, raha, nutiseadmeid ja tugevat heli tekitavaid mänguvahendeid.

(4) Lasteaed ei vastuta kodust kaasa võetud mänguasjade ja laste väärismetallist ehete

(kõrvarõngad, ketid jms) kadumise või purunemise eest.

(5) Keelatud on kanda rippuvaid kõrvarõngaid.

(6) Lapsel on kohustuslik kanda jalgrattakiivrit, kui ta sõidab  jalgrattaga või tõukerattaga (SM määrus nr 61 § 9 lg 9, 24.09.2010).

(7) Lapsele kaasa antud kelk või suusad peavad olema tähistatud lapse nimega. Lasteaia õuealale jäetud kodust toodud rataste ja kelkude eest lasteaed ei vastuta.

**§ 22. Laste sünnipäevade tähistamine**

Lasteaias tähistatakse laste sünnipäevi vastavalt rühma traditsioonidele ja kokkuleppele rühma lastevanematega.

**8. peatükk**

**KOOSTÖÖ**

**§ 23. Lapse väärkohtlemine**

(1) Personal on kohustatud andma teavet valla- või linnavalitsuse ametnikule, kelle pädevusse

kuuluvad sotsiaaltöö või lastekaitseküsimused, kui on tekkinud kahtlus, et lapse kodune kasvukeskkond on ebarahuldav või kui laps on kehalise, emotsionaalse või seksuaalse väärkohtlemise ohver.

**§ 24. Koostöö lastevanematega**

(1) Lasteasutus toetab lapse perekonda, soodustab lapse kasvamist ja arenemist ning arvestab  tema individuaalsusega.

(2) Pidev ja asjalik koostöö lastevanemate ja lasteaia vahel ning aktiivne osalemine

lasteaiaelus on aluseks lapse kohanemisele ja turvatunde tagamisele lasteaias.

(3) Info lasteaias toimuvate ettevõtmiste ja ürituste kohta, iganädalane õppe- ja

kasvatustegevuse plaan, menüü ja muud olulised teated on lastevanematele välja pandud iga rühma infostendil ning kättesaadavad ELIISi kaudu.

(4) Kaks kuni kolm korda aastas toimuvad iga rühma lastevanemate nõupidamised.

(5) Vähemalt kord aastas ja soovituslikult õppeaasta alguses, toimub lastevanemate üldkoosolek.

(6) Üks kord aastas (märts – mai) toimuvad arenguvestlused. Arenguvestlusi viivad läbi rühma õpetajad, kaasates vajadusel tugispetsialiste.

Lapsevanem  osaleb lapse arenguvestlusel, rühma koosolekul ja ühissündmustel.

(7) Info, abi, nõuande jne saamiseks või ettepanekute tegemiseks tuleb pöörduda rühma

õpetaja, lasteaia direktori, logopeedi või  hoolekogu liikmete poole.

(9) Lasteaia õppekava on koostatud eeldusel, et selle läbides on laps valmis kooli minema. Koolivalmiduse saavutamiseks on vajalik lasteaia ja kodu vaheline järjepidev koostöö.

(10) Lapsevanemal on võimalus tutvuda rühmas toimuvate tegevustega kohapeal, kui ta on eelnevalt õpetajaga kokku leppinud.

**9. peatükk**

**TURVALISUSE TAGAMINE**

**§ 25. Turvaline keskkond**

(1) Lasteaia töötajad loovad lasteaias füüsiliselt ja vaimselt ohutu ja turvalise keskkonna, mis pakub lastele erinevaid mängu-, õpi- ja loovtegevuse ning kehalise aktiivsuse edendamise võimalusi.

(2) Lasteaias kasutusel olevad mängu- ja õppevahendid vastavad laste eale ja kasvule

ning tagavad ohutu kasutamise.

(3) Lasteaias kasutusel olev mööbel vastab laste eale ja kasvule ning on paigutatud nii, et on välditud vigastuste tekkimine ning lastel on võimalikult palju ruumi mängimiseks.

(4) Laste väljapääs lasteaia ruumidest ja territooriumilt lasteaia töötaja teadmata ning võõraste isikute omavoliline sissepääs lasteaia ruumidesse on keelatud.

(5) Lasteaia hoones on elektrooniline valve.

(6) Kõik territooriumile sisenevad või sealt väljuvad isikud sulgevad enda järel väravad.

(7) Lasteaia õueala on mootorsõidukitele suletud v.a lasteaeda teenindavad

transpordivahendid, kellel on vastav luba.

(8) Lasteaia hoones ja territooriumil on keelatud suitsetamine, e-sigareti kasutamine ja

alkohoolsete jookide tarbimine.

(9) Lasteaia territooriumil on keelatud viibimine lemmikloomadega.

(10) Tuleohutuse tagamiseks on lasteaia hoonesse paigaldatud automaatne tulekahjusignalisatsioonisüsteem.

(11) Õppekäigul transpordiga koostab rühma õpetaja nimekirja õppekäigul osalevatest lastest, mis sisaldab laste, õpetaja nime.

(12) Laste ja lasteasutuse töötajate vaimset ja füüsilist turvalisust ohustavate olukordade lahendamine ja meetmete rakendamine toimub lasteaia meeskonna poolt vastavalt hädaolukorrast tingitud vajadustele.

**§ 26. Töökorraldus**

(1) Lasteaia töökorraldusega on tagatud, et kogu rühma tööaja jooksul on õpetaja või õpetajat abistav töötaja sõimerühmas kuni seitsme lapse, liitrühmas kuni üheksa lapse, aiarühmas kuni kümne lapse kohta. KELS § 7 lõikes 1 nimetatud juhul on õpetaja või õpetajat abistav töötaja sõimerühmas kuni kaheksa lapse, liitrühmas kuni kümne lapse ja aiarühmas kuni kaheteist lapse kohta.

(2) Laste puhke- või magamise ajal on laste juures vähemalt üks töötaja.

(3) Laste õuesoleku ajal on tagatud täiskasvanute ja laste suhe vastavalt seadusandlusele.

(4) Lasteaias viibivad lapsed õues 1-2 korda päevas. Õues viibimise aeg sõltub välisõhu

temperatuurist ja tuule kiirusest (tuule-külma indeks).

(5) Õppekäikudel väljaspool lasteaia territooriumi kannavad lapsed ja lasteaia töötajad

helkurveste.

(6) Õppekäikudel peab lasterühma saatjaid olema üks täiskasvanu kaheteistkümne lapse kohta aiarühmas ja kaheksa lapse kohta sõimerühmas. Sõimerühmas on õppe- ja jalutuskäikudel väljaspoole lasteaia territooriumi soovitav kasutada abistavat nööri.

(7) Lapsevanemad ja lasteaia töötajad on kohustatud viivitamatult teavitama rühma

töötajat või lasteasutuse direktorit laste või lasteasutuse töötajate vaimset või füüsilist turvalisust ohustavatest olukordadest.

(8) Laste ja lasteasutuse töötajate vaimset või füüsilist turvalisust ohustavate olukordade

lahendamine ja meetmete rakendamine toimub vastavalt kokkulepitud korrale, mis on kirjas töösisekorra reeglites, riskianalüüsis ja hädaolukorra plaanis.

**10. peatükk**

**§ 27. FILMIMINE JA PILDISTAMINE LASTEAIAS JA SELLE TERRITOORIUMIL NING ANDMEKAITSESEADUSE TÄITMINE**

1. Lapse esmakordsel lasteaeda tulekul võtavad õpetajad lapsevanemalt kirjaliku nõusoleku, et tema lapsest tehtud pilte võib kasutada lasteaia siseselt ja postitada ELIISi internetikeskkonda, kus need on rühmaürituste puhul nähtavad sama rühma kõigile lastevanematele ning kogu lasteaia personalile, ühisürituste puhul nähtavad kogu lasteaia vanematele ja personalile.

Nõusolekut on võimalik ka tagasi võtta. Siis kustutatakse salvestis avalikust ruumist lasteaia poolt.

1. Lastevanemate poolt lasteaia territooriumil ja üritustel oma tarbeks tehtud pilte ja videosid tohib avalikult jagada (nt internetikeskkonnas jm) üksnes kõigi pildil või videos näha olevate isikute ja lapsevanemate nõusolekul.
2. Lasteaial on õigus postitada oma Facebook`i lehele ja kodulehele pilte ühisüritustest.
3. Lapsevanemal on õigus teavitada lasteaia juhtkonda, kui ta ei soovi oma lapse piltide postitamist.
4. Projektides jne osalemise tarbeks tehtavate videote ja piltide kasutamiseks väljaspool ELIISi ja lasteaeda küsivad õpetajad lapsevanematelt eraldi luba.
5. Lapse ja tema peret puudutavaid andmeid töötleb lasteaed vastavalt Isikuandmete kaitse seadusele.

**11. peatükk**

**LÕPPSÄTTED**

**§ 28. Kodukorra kinnitamine, muutmine ja täiendamine**

1. Kodukorra koostab lasteaia direktor ja kinnitab lasteaia hoolekogu.
2. Ettepanekuid kodukorra muutmiseks võivad teha lapsevanemad, lasteaia personal ja

vallavalitsuse esindajad.